**ԱՄՓՈՓԱԹԵՐԹ**

**«ՕՐԻՆԱՊԱՀ ՀԱՐԿ ՎՃԱՐՈՂ ՀԱՄԱՐԵԼՈՒ ՉԱՓԱՆԻՇՆԵՐԸ, ԻՆՉՊԵՍ ՆԱԵՎ ՕՐԻՆԱՊԱՀ ՀԱՐԿ ՎՃԱՐՈՂԻ ՀԱՎԱՍՏԱԳՐԻ ՏՐԱՄԱԴՐՄԱՆ ԿԱՐԳԸ ՀԱՍՏԱՏԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**ՆԵՐԿԱՅԱՑՎԱԾ ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ** | **28.06.2021թ.** |
| **№ 01/2-3/36243-2021** |
| Առաջարկում ենք միավորել նախագծի 1-ին կետի 1-ին ենթակետով հաստատվող թիվ 1 հավելվածի 1-ին կետի 3-րդ և 5-րդ ենթակետերը՝ հաշվի առնելով այն, որ այդ ենթակետերով սահ­­մանված պայմանները նույն են՝ վերաբերում են հարկ վճարողների կողմից հաշվետու ժամա­­նակահատվածում պետական բյուջեի եկամուտների գծով պարտավորություններ չունե­նալուն: | Նախագծի 1-ին կետի 1-ին ենթակետով հաստատվող թիվ 1 հավելվածի (այսուհետ՝ Հավելված 1) 1-ին կետի 3-րդ ենթակետը վերաբերվում է հավաստագրի ստացման համար դիմում ներկայացրած հարկ վճարողի դիմելու օրվա դրությամբ ժամկետանց պարտավորությունների բացակայությանը, իսկ 5-րդ ենթակետը վերաբերում է հաշվետու ժամանակաշրջանի համար սահմանված կարգով և ժամկետներում հարկերի վճարմանը։ Այսինքն, հարկ վճարողը կարող է որևէ հարկատեսակի մասով սահմանված ժամանակահատվածում հարկերը վճարած չլինի, սակայն հետագայում այդ գումարն ամբողջությամբ (ներառյալ տույժերը) վճարած լինի և դիմելու օրվա դրությամբ պարտավորություն չունենա, այս դեպքում վերջինս կբավարարի Հավելված 1-ի 1-ին կետի 3-րդ ենթակետին, սակայն չի բավարարի նույն կետի 5-րդ ենթակետին։ Նշված տարբերությամբ պայմանավորված՝ Հավելված 1-ի 2-րդ կետում ներառվել է միայն Հավելված 1-ի 1-ին կետի 5-րդ ենթակետը, որտեղ նշված են այն դեպքերը, երբ որոշակի իրավախախտումներ, օրինապահ հարկ վճարող համարվելու չափանիշների իմաստով, անտեսվում են։  |
| Նախագծի 1-ին կետի 1-ին ենթակետով հաստատվող թիվ 1 հավելվածի 1-ին կետի 2-րդ ենթակետի համաձայն՝ օրինապահ հարկ վճարողին հավաստագիր տրամադրվում է, եթե հարկ վճարողը հաշվետու ժամանակահատվածի կեսից ավելի ամիսների համար հայտա­րա­րագ­րել է ԱԱՀ-ով հարկման 0-ից մեծ բազա:Այս կապակցությամբ, նախ, հայտնում ենք, որ պարզ չեն ներկայացված չափանիշի սահ­ման­ման նպատակադրումը և հիմնավորումները: Բացի այդ, գործնականում կլինեն բազ­մա­թիվ դեպքեր, երբ տնտեսավարող սուբյեկտները հաշվետու ժամանակահատվածի ընթաց­քում օբյեկտիվ պատճառներով չեն ունենա ԱԱՀ-ով հարկման բազա, սակայն այլ հար­կա­տե­սակ­ների (օրինակ, եկամտային հարկի) գծով կունենան էական հարկման բազաներ: Օրինակ, նման իրավիճակ կարող է լինել բազմաբնակարան բնակելի շենքի կառուցապատում իրա­կա­նաց­նող տնտեսավարող սուբ­յեկտների կամ լայնածավալ ներդրումների փուլում գտնող տնտե­սավարող սուբյեկտների պարագայում, որոնք ԱԱՀ-ով հարկվող գործարքներ դեռ չեն իրականացնում:Այս առումով, առաջարկության ընդունման դեպքում կստացվի այնպես, որ նմանօրինակ իրավիճակներում գտնվող տնտեսավարող սուբյեկտները չեն կարողանալու ստանալ օրի­նա­պահ հարկ վճարողի հավաստագիր և օգտվել այդ հարկ վճա­րող­ների համար ՀՀ հարկային օրենս­գրքով (այսուհետ՝ Օրենսգիրք) սահմանված մի շարք արտոնյալ կար­գա­վորումներից, ինչը, կարծում ենք, տրամաբանական չէ:Հաշվի առնելով վերոգրյալը՝ առաջարկում ենք նախագծի 1-ին կետի 1-ին ենթակետով հաս­տատվող թիվ 1 հավելվածի 1-ին կետը համալրել նաև այլ հարկատեսակների գծով հարկ­ման բազաներ հայտարարագրած լինելու հետ կապված չափանիշներով: | **Ընդունվել է։** Ձևակերպման նպատակը ուսումնասիրվող ժամանակահատվածում փաստացի գործունեություն իրականացրած ԱԱՀ վճարողներին խրախուսելն է։ Հաշվի առնելով առաջարկում ներկայացված ոլորտների առանձնահատկությունների փաստը, դիտարվող ժամանակահատվածի կեսից ավելի ժամանակահատվածում փաստացի գործունեության փաստն արձանագրելու նպատակով, հաշվի է առնվելու նաև ձեռքբերումների, այսինքն դեբետի առկայությունը։ Ելնելով վերոգրյալից՝ Նախագծի թիվ 1 հավելվածի 1-ին կետի 2-րդ ենթակետը խմբագրվել է հետևյալ կերպ՝ «հարկ վճարողը հաշվետու ժամանակահատվածի կեսից ավելի ամիսների համար հաշվարկել է ԱԱՀ (այդ թվում պետական բյուջեից փոխհատուցման ենթակա ԱԱՀ գումար),»։ |
| Նախագծի 1-ին կետի 1-ին ենթակետով հաստատվող թիվ 1 հավելվածի 1-ին կետի 6-րդ ենթակետի համաձայն՝ օրինապահ հարկ վճարողին հավաստագիր տրամադրվում է, եթե հարկ վճարողը հաշվետու ժամանակահատվածի ընթացքում չի ունեցել Օրենսգրքի 412-րդ կամ 416-րդ հոդվածների պահանջներից որևէ մեկով մեկից ավելի անգամ խախտում: Այսինքն, հաշվետու ժամանակահատվածի ընթացքում հարկ վճարողի կողմից Օրենս­գրքի 412-րդ կամ 416-րդ հոդ­ված­ներով (այս հոդվածներով սահմանված են չգրանցված աշխա­­տող ունենալու և ՀԴՄ կիրառության կանոնները խախտելու դեպքերում պատաս­խա­նատ­­վության միջոցները) սահմանված մեկ խախտում իրականացնելու դեպքում վերջինս կարող է դիմել և ստանալ օրինապահ հարկ վճարողի հավաստագիր և արդյունքում օգտվել այդ հարկ վճա­րող­ների համար Օրենս­գրքով սահմանված մի շարք արտոնյալ կար­գա­վո­րում­նե­րից:Այս կապակցությամբ, հայտնում ենք, որ նման մոտեցումը լրացուցիչ հիմնավորման կարիք ունի, քանի որ նշված տեսակի խախտումներից նույնիսկ մեկ անգամ խախտում կատարելն արդեն իսկ վկայում է հարկ վճա­րողի՝ ոչ օրինապահ վարքագիծ ունենալու մասին: Խոսքը տվյալ դեպքում վերա­բե­րում է ոչ օբյեկտիվորեն և ամենից հաճախ՝ դիտավորությամբ կատարվող խախտումների մասին, որոնց արդյունքում թաքցվում են հարկման բազաներ:Միաժամանակ, հայտնում ենք, որ նախագծի 1-ին կետի 1-ին ենթակետով հաստատվող թիվ 1 հավելվածի 1-ին կետի 6-րդ ենթակետով սահմանված կարգավորումը ներառված է 7‑րդ ենթակետով սահմանված կարգավորման մեջ, քանի որ 7-րդ ենթակետով սահմանված դրույթը վերաբերում է բոլոր արձանագրած իրավախախտումներին:Հաշվի առնելով վերոգրյալը՝ առաջարկում ենք նախագծի 1-ին կետի 1-ին ենթակետով հաս­տատվող թիվ 1 հավելվածի 1-ին կետի 6-րդ ենթակետը հանել և առաջնորդվել այն մոտեց­մամբ, որ օրինապահ հարկ վճարողի հավաստագիր կարող է տրամադրվել այն հարկ վճա­րող­ներին, որոնք հաշվետու ժամանակահատվածում հարկային օրենսդրությամբ սահ­ման­ված պահանջների խախ­տում առհասարակ չեն կատարել:Վերոգրյալով պայմանավորած՝ առաջարկում ենք նաև հանել նախագծի 1-ին կետի 1-ին ենթակետով հաս­տատվող թիվ 1 հավելվածի 2-րդ կետը: | Հիմք ընդունելով այն հանգամանքը, որ Օրենսգրքի 412-րդ կամ 416-րդ հոդվածների պահանջների խախտում օբյեկտիվորեն ավելի հաճախակի են կատարվում՝ չափանիշներն առավել խստացվել են, սահմանելով, որ վերոնշյալ հոդվածների պահանջներից որևէ մեկով մեկից ավելի անգամ խախտման արձանագրումը արդեն իսկ հարկ վճարողի դիմումի մերժման հիմք է հանդիսանում անկախ այն հանգամանքից, որ հաշվարկված տույժերը գերազանցում են ԱԱՀ հարկվող օբյեկտի 0,05%-ը, թե ոչ։ Հաշվի առնելով վերոնշյալը՝ Նախագծում կատարվել է ուղղում և Հավելվածի 1-ի 1-ին կետի 6-րդ ենթակետը հանվել է Հավելված 1-ի 2-րդ կետով սահմանվող բացառություններից:Ինչ վերաբերվում է նախագծի 1-ին կետի 1-ին ենթակետով հաս­տատվող թիվ 1 հավելվածի 2-րդ կետը հանելուն՝ հաշվի առնելով այն հանգամանքը, որ խոշոր շրջանառության կամ հաշվարկված ԱԱՀ-ի գումարի դեպքում որոշակի իրավախախտումներ օբյեկտիվորեն հնարավոր են, սակայն իրենց նվազ նշանակության պատճառով (չեն գերազանցում ԱԱՀ-ով հարկման բազայի 0,05%-ը, բայց ոչ ավել քան 1 միլիոն դրամը) կարգի իմաստով անտեսվելու են։Միաժամանակ, քանի որ օրինապահ հարկ վճարողների խրախուսման համակարգը նոր է ներդրվում՝ առաջարկվող խստացումը այս փուլում նպատակահարմար չենք համարում։ Չափանիշների հնարավոր վերանայմանը կարելի է անդրադառնալ որոշակի ժամանակ անց՝ իրավախախտումների և մատուցվող ծառայությունների ընդլայնման շրջանակներում։ |
| Նախագծի 1-ին կետի 2-րդ ենթակետով հաստատվող թիվ 2 հավելվածի՝* 5-րդ կետի համաձայն՝ հարկային մարմինը հարկ վճարողի դիմումի հիման վրա 15 աշխա­տանքային օրվա ընթացքում ուսումնասիրում է վերջինիս համա­պա­տաս­­­խանությունը նույն որոշման պահանջներին, որոնց բավարարելու դեպքում հարկ վճա­րո­ղին տրամադրում է օրինապահ հարկ վճարողի հավաստագիր՝ համաձայն Ձև թիվ 2-ի,
* 9-րդ կետի համաձայն՝ օրինապահ հարկ վճարողի հավաստագիրը գործում է տրման օրվա­նից մինչև հավաստագրի տրման ամսվան հաջորդող 12-րդ ամսվա վերջին օրացուցային օրվա ավարտը,
* 10-րդ կետի համաձայն՝ օրինապահ հարկ վճարողի հավաստագրի գործողության ընթաց­­քում հարկ վճարողը նոր հավաստագիր ստանալու համար կրկին կարող է դիմել հավաս­­­­տագիրը ստանալու ամսվան հաջորդող 6-րդ ամիսը լրանալուց հետո, իսկ նշված ժամ­կե­տից շուտ ներկայացված դիմումները մերժվում են:

Հաշվի առնելով վերոգրյալը, ինչպես նաև այն, որ նախագծով չեն նախատեսվել կարգա­վո­­րում­ներ, որոնց համաձայն նոր հավաստագրի տրամադրմամբ ուժը կորցրած կճանաչվի նախորդ հավաստագիրը՝ ստացվում է, որ նախագծով առաջարկվող կար­գա­վո­րում­ների պարա­­գայում հարկ վճարողը գործնականում որոշակի ամիս­ների մասով ունենալու է օրինա­պահ հարկ վճարողի երկու հավաստագիր, ինչը տրա­մա­բա­նա­կան չէ: Մասնավորապես, եթե հարկ վճարողը ստանա օրինապահ հարկ վճարողի հավաս­­­­տագիր, այնու­հետև 6-րդ ամիսը լրանալուց հետո, օրինակ՝ 9-րդ ամսում դիմի և նորից ստանա հավաս­տա­գիր, ապա կստացվի այնպես, որ երեք ամիս հարկ վճարողը ունենալու է օրինա­պահ հարկ վճարողի երկու հավաս­տա­գիր:Միաժամանակ, եթե վերոնշյալ կարգավորման նպատակը հարկ վճարողի կողմից ստաց­վող հավաստագրերի գործողության ժամկետների անընդհատություն ապահովելու համար համապատասխան կարգավորումներ նախատեսելն է, ապա հաշվի առնելով այն հան­գամանքը, որ նախագծի 1-ին կետի 2-րդ ենթակետով հաստատվող թիվ 2 հավելվածի 5-րդ կետի համաձայն՝ հավաստագիր ստանալու համար հարկ վճարողի դիմումներն ուսումնա­սի­րելու համար նախատեսված է 15-օրյա ժամկետ՝ կարծում ենք, որ վերոնշյալ խնդիրը կար­գա­վորելու համար բավական կլինի սահմանել, որ հարկ վճարողը նոր հավաս­տա­գիր ստա­նալու համար հարկային մարմին կարող է դիմում ներկայացնել նախորդ հավաս­տա­գրի գոր­ծո­ղության ժամկետն ավարտվելու օրվան նախորդող՝ մեկ ամսից ոչ ուշ ժամա­նա­կա­հատ­վա­ծում: Ընդ որում, այս դեպքում առաջարկում ենք սահմանել նաև, որ նոր հավաստա­գրի գոր­ծո­ղության սկիզբ է համարվում նախորդ հավաստագրի գոր­ծո­ղու­թյան ժամկետի վերջին օրվան հաջորդող օրը: | **Ընդունվել է։**Նախագծի թիվ 2 հավելվածի 9-րդ կետը խմբագրվել է հետևյալ կերպ՝ «Օրինապահ հարկ վճարողի հավաստագրի գործողության ընթացքում հարկ վճարողը նոր հավաստագիր ստանալու համար կրկին կարող է դիմել գործող հավաստագրի ժամկետի 12-րդ ամսվա 1-ից, իսկ նշված ժամկետից շուտ ներկայացված դիմումները մերժվում են:»Ինչ վերաբերում է նոր հավաստա­գրի գոր­ծո­ղության սկիզբը նախորդ հավաստագրի գոր­ծո­ղու­թյան ժամկետի վերջին օրվան հաջորդող օրը համարելուն, ապա այն սահմանվում է նախագծի թիվ 2 հավելվածի 8-րդ կետով։ |
| **ՀՀ ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ** | **25.06.2021թ.** |
| **№ 01/9268-2021** |
| Նախագծի 2-րդ հավելվածի 5-րդ կետում «Հարկ վճարողը գրությունը ստանալուց հետո 5 աշխատանքային օրվա ընթացքում կարող է ներկայացնել առարկություններ՝ նշված հիմնավորումների վերաբերյալ։» նախադասությունը առաջարկում ենք շարադրել հետևյալ խմբագրությամբ «Հարկ վճարողը գրությունը ստանալուց հետո 5 աշխատանքային օրվա ընթացքում կարող է ներկայացնել բացատրություններ հայտնաբերված անհամապատասխանությունների վերաբերյալ և/կամ շտկել դրանք:» Վերջինս հնարավորություն կընձեռի դիմումատուին վերացնել հնարավոր առկա բացթողումները առանց բողոքարկման գործընթացի։ | Հաշվի առնելով այն հանգամանքը, որ օրինապահ հարկ վճարողի հավաստագիրը տրամադրվում է նախորդ ժամանակահատվածում փաստացի կատարված գործունեության արդյունքներով, ուստի, եթե այդ հիմնավորմամբ՝ անհամապատասխանությունները ՀՀ ՊԵԿ տեղեկատվական բազայում առկա անճշտությունների արդյունք է, ապա այն կշտկվի և հավաստագիրը կտրամադրվի, իսկ մնացած դեպքերում դիմումից հետո հարկ վճարողի կողմից անհամապատասխանությունները ճշտելն ենթադրում է նոր գործողություն, նոր տվյալներ, նոր վարչական վարույթ և նոր ժամկետներ։ |
| Նույն հավելվածի 6-րդ կետը առաջարկում ենք հանել, քանի որ դիմումը քննողի կողմից այդ գործառույթի իրականացումը ենթադրվում է նախորդ 5-րդ կետում: | **Ընդունվել է։**Նախագծից թիվ 2 հավելվածի 6-րդ կետը հանվել է։ |
| 9-րդ կետում առաջարկում ենք հավաստագրի գործողության ժամկետ սահմանել 24 ամիսը, Նախագծով սահմանվող 12 ամսվա փոխարեն: Միաժամանակ առաջարկում ենք, նախկինում հավաստագրված հարկ վճարողների համար սահմանել Հարկային օրենսգրքի 293․1-րդ հոդվածի 4-րդ մասով նախատեսված վարչարարության իրականացման բարենպաստ պայմանները, ինչպես նաև օրինապահ հարկ վճարողներին լրացուցիչ խրախուսելու նպատակով տրամադրել առավել երկարաժամկետ հավաստագրեր։  | Հավաստագրի գործողության ժամկետը սահմանված է ՀՀ հարկային օրենսգրքի 293․1-ին հոդվածի 3-րդ մասով, որը սահմանվել է հաշվի առնելով ներկա փուլում արդյունավետ վարչարարության իրականացման, ինչպես նաև համակարգի ներդրման նախնական փուլում առաջացող ռիսկերի կառավարման համար անհրաժեշտ հարցերը։Ինչ վերաբերում է գործող կարգով հավաստագրված հարկ վճարողների համար Հարկային օրենսգրքի 293․1-րդ հոդվածի 4-րդ մասով նախատեսված վարչարարության իրականացման բարենպաստ պայմաններ տրամադրելուն, ապա հայտնում ենք, որ «ՀՀ հարկային օրենսգրքում լրացումներ կատարելու մասին» 05․05․2021թ․-ի ՀՕ-190-Ն օրենքի 9-րդ հոդվածի համաձայն՝ նշված օրենքի դրույթները տարածվում են Կառավարության կողմից օրինապահ հարկ վճարող համարելու չափանիշները, ինչպես նաև օրինապահ հարկ վճարողի հավաստագրի տրամադրման կարգն ուժի մեջ մտնելուց հետո ծագած հարաբերությունների վրա: Միաժամանակ՝ արդեն իսկ գործողության ժամկետում հավաստագրեր ունեցող հարկ վճարողներին հավաստագրերը տրամադրվել են այլ չափանիշներից ելնելով և ավելի կարճ ժամանակահատվածի համար, ուստի վերջիններս նույնպես կարող են դիմել և նոր չափանիշներին բավարարելու դեպքում ստանալ օրինապահ հարկ վճարողի հավաստագրեր և օգտվել ՀՀ հարկային օրենսգրքով սահմանված համապատասխան բարելավումներից։ |
| 10-րդ կետում առաջարկվում ենք կրկին դիմելու համար սահմանված 6-ամսյա ժամկետը փոխարինել 3-ամսյա ժամկետով, վերջինս համարելով բավարար դիմումատուի կողմից անհրաժեշտ վերջնական ճշտումների և ուղղումների կատարման համար: | **Ընդունվել է։** Հաշվի առնելով նաև ՀՀ ֆինանսների նախարարության առաջարկը՝ Նախագծի Հավելված 2-ի 9-րդ կետում կրկին դիմելու համար սահմանված 6-ամսյա ժամկետը փոխարինվել է 1 ամսյա ժամկետով։ |
| Առաջարկում ենք նաև Նախագծին կից հիմնավորման մեջ անդրադառնալ օրինապահ հարկ վճարողի հավաստագրման համակարգում միայն ավելացված արժեքի հարկ վճարողների և անհատ ձեռնարկատերերի սահմանափակ ընդգրկման հարցին:  | Օրինապահ հարկ վճարողի հավաստագրման համակարգում միայն ԱԱՀ վճարողների ընդգրկման դրույթը սահմանված է ՀՀ հարկային օրենսգրքի 293․1-ին հոդվածի 1-ին մասով և համապատասխան հիմնավորումները ներկայացվել և ընդունվել են նշված օրենքի նախագծի քննարկման ժամանակ, հետևաբար՝ սույն նախագծի հիմնավորման մեջ հղումները կատարվել են արդեն գործող օրենքի վրա։ |
| Միևնույն ժամանակ, հավաստագրման մեծաքանակ դիմումների առկայության դեպքում կարելի է օրենսդրական փոփոխությամբ սահմանել վճարված հարկերի նվազագույն շեմ՝ 1.0 մլն դրամ ֆիզիկական անձանց և 5.0 մլն դրամ կազմակերպությունների համար: | Մեր կարծիքով վճարված հարկերի մեծությունը կարող է բնութագրել միայն հարկվող շրջանառությունների մեծությունը և ոչ թե հարկ վճարողի օրինապահ վարքագիծը։ Միաժամանակ՝ տնտեսական գործունեություն իրականացնող ֆիզիկական անձինք հանդիսանում են անհատ ձեռնարկատեր և իրավաբանական անձանց նման են վճարում հարկերն, ուստի դրանց առանձնացնելը նպատակահարմար չէ։Հաշվի առնելով վերոգրյալը և այն հանգամանքը, որ օրինապահ հարկ վճարողների խրախուսման համակարգը նոր է ներդրվում՝ առաջարկի ընդունումն այս փուլում նպատակահարմար չէ և վերջինիս կարելի է անդրադառնալ հետագա օրենսդրական փոփոխությունների շրջանակներում։ |
| **ՀՀ ԿԵՆՏՐՈՆԱԿԱՆ ԲԱՆԿ** | **06.07.2021թ.** |
| **№ 15.1-07/000509-21** |
| Առաջարկություններ չկան։ | **Ընդունվել է ի գիտություն։** |
| **ՀՀ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ** | **20.07.2021թ.** |
| **№ /27.2/20764-2021** |
| Նախագծի Հավելված 1-ի 1-ին կետով սահմանվում են այն չափանիշները, որոնցից յուրաքանչյուրն անհրաժեշտ է, իսկ բոլորը միասին բավարար՝ հարկ վճարողին օրինապահ հարկ վճարող համարելու համար: Նշված չափանիշները սահմանող 5-րդ և 6-րդ ենթակետերում սահմանվում է հետևյալը.«5) հաշվետու ժամանակահատվածը ներառող հաշվետու ժամանակաշրջանների համար սահմանված կարգով և ժամկետներում հարկ վճարողի կողմից վճարված լինեն բոլոր հարկերը, տուրքերը և (կամ) վճարները (այդ թվում` կանխավճարները),6) հաշվետու ժամանակահատվածի ընթացքում Օրենսգրքի 412-րդ կամ 416-րդ հոդվածների պահանջներից որևէ մեկով մեկից ավելի անգամ խախտման բացակայություն»:Հարկ վճարողին օրինապահ հարկ վճարող համարելու համար որպես առաջնային չափանիշ կարծում ենք պետք է դիտարկվի վերջինիս կողմից հաշվետու ժամանակահատվածում ՀՀ հարկային օրենսդրությամբ սահմանված պահանջների պատշաճ կատարումը և այդ առումով խախտումների բացակայությունը:Նշվածի համատեքստում պետք է ասել, որ 5-րդ ենթակետով սահմանվող չափանիշը ողջամիտ է և անհրաժեշտ, քանի որ եթե հարկ վճարողի կողմից ՀՀ հարկային օրենսդրությամբ սահմանված վերջնաժամկետներում չեն վճարվում հարկերը, տուրքերը կամ այլ վճարները, ապա վերջինս խախտելով օրենսդրության պահանջները չի կարող համարվել օրինապահ: Ընդ որում, սահմանված չափանիշը բավականին հստակ է և կոշտ, քանի որ որևէ կերպ հնարավորություն չի տալիս հաշվի առնելու այն հանգամանքը, թե պարտավորության ինչ չափի կետանց է առկա: Նշվածը ևս կարծում ենք ճիշտ մոտեցում է, քանի որ պարտավորության նույնիսկ փոքր չափով կետանցը հանգեցնում է խախտման, և պետք է գնահատվի ոչ թե խախտման ծանրության աստիճանը, այլ ընդհանրապես խախտման առկայության կամ բացակայության փաստը: Ինչ վերաբերում է 6-րդ ենթակետով սահմանվող չափանիշին, ապա այս առումով կարծում ենք՝ առկա է նախորդիվ նշված դիրքորոշման հակառակ պատկերը: Մասնավորապես, այդ չափանիշի սահմանմամբ հնարավորություն է ընձեռնվում օրինապահ հարկ վճարող ճանաչել նույնիսկ այն հարկ վճարողին, ով հաշվետու ժամանակահատվածի ընթացքում թույլ է տվել Օրենսգրքի 412-րդ (Աշխատողի աշխատանքի ընդունումը Հայաստանի Հանրապետության օրենսդրությամբ սահմանված կարգով չձևակերպելը և (կամ) սահմանված ժամկետում աշխատողի համար գրանցման հայտ չներկայացնելը) կամ 416-րդ (Հսկիչ դրամարկղային մեքենաների կիրառության և (կամ) հսկիչ դրամարկղային մեքենաների միջոցով դրամական հաշվարկների կանոնները չպահպանելը) հոդվածներով սահմանված պահանջների ոչ ավել քան մեկ անգամ խախտում: Այսինքն, նշված չափանիշն առավել մեղմ է և հարկ վճարողը կարող է ըստ այդ չափանիշի համարվել օրինապահ հարկ վճարող, եթե նույնիսկ մեկ անգամ թույլ է տվել ՀՀ հարկային օրենսգրքի հիշյալ հոդվածներով սահմանված խախտում:Ինչպես նկատում ենք, չափանիշների առնվազն 5-րդ և 6-րդ ենթակետերը բովանդակային առումով հակասում են միմյանց: Ընդ որում, եթե դիտարկենք այդ չափանիշներով նախատեսված խախտումների ծանրության աստիճանը, ակնհայտորեն կարող ենք փաստել, որ ՀՀ հարկային օրենսգրքի 412-րդ և 416-րդ հոդվածներով կատարված խախտումները շատ դեպքերում կարող են ավելի ծանր լինել, քան պարտավորությունների կետանցը: Օրինակ, եթե մեկ օր ուշացմամբ է վճարվել 100 ՀՀ դրամի եկամտային հարկի գծով պարտավորությունը, բնականաբար ծանրության աստիճանով դա ավելի մեղմ խախտում է, քան օրինակ՝ մեկ թեմատիկ ստուգման ընթացքում տասը չգրանցված աշխատողների բացահայտման փաստը: Հետևաբար առաջին դեպքի առկայության պայմաններում օրինապահ հարկ վճարող համարելը մերժել, իսկ երկրորդ դեպքում՝ համարել օրինապահ հարկ վճարող, կարծում ենք այնքան էլ տրամաբանական չէ:Այնուամենայնիվ, գնահատողական չափանիշների սահմանումը կարծում ենք՝ նպատակահարմար չէ և կարող է հանգեցնել հայեցողական լիազորությունների չարաշահման, հետևաբար կարծում ենք, որ առավել նպատակահարմար է վերանայել Նախագծի Հավելված 1-ի 1-ին կետի 6-րդ ենթակետով սահմանված չափանիշը և ընդհանրապես հանել այն: | **Ընդունվել է մասնակի։**Հիմք ընդունելով այն հանգամանքը, որ Օրենսգրքի 412-րդ կամ 416-րդ հոդվածների պահանջների խախտում օբյեկտիվորեն ավելի հաճախակի են կատարվում՝ չափանիշներն առավել խստացվել են, սահմանելով, որ վերոնշյալ հոդվածների պահանջներից որևէ մեկով մեկից ավելի անգամ խախտման արձանագրումը արդեն իսկ հարկ վճարողի դիմումի մերժման հիմք է հանդիսանում անկախ այն հանգամանքից, որ հաշվարկված տույժերը գերազանցում են ԱԱՀ հարկվող օբյեկտի 0,05%-ը, թե ոչ։ Հաշվի առնելով վերոնշյալը՝ Նախագծում կատարվել է ուղղում և Հավելվածի 1-ի 1-ին կետի 6-րդ ենթակետը հանվել է Հավելված 1-ի 2-րդ կետով սահմանվող բացառություններից։  |
| **ՀՀ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵ** | **10․08․2021թ․** |
| **Ֆինանսատնտեսական նախարարական կոմիտեի նիստ** |
| Առաջարկում ենք Նախագծի Հավելված N 1-ի 1-ին կետի 3-րդ ենթակետը լրացնել «ինչպես նաև վնասի հատուցման և ծախսերի փոխհատուցման գումարների» բառերով։ | **Ընդունվել է։**Նախագծում կատարվել է համապատասխան փոփոխություն։ |